laion/Wikipedia-Exotic huggingface dataset:
הסוכנות הפדרלית לענייני לאום

הסוכנות הפדרלית לענייני לאום (ברוסית: Федеральное агентство по делам национальностей) היא הגוף הממשלתי הפדרלי של הפדרציה הרוסית, שמיישם תפקידי יישום המדיניות הלאומית של המדינה ויישום תוכניות ממוקדות ופדרליות בתחום היחסים הבין-אתניים במדינה ותמיכה בעשרות הלאומים המרכיבים את רוסיה. הסוכנות הוקמה ב-31 במרץ 2015 בהתאם לצו של נשיא רוסיה ולדימיר פוטין. לראש הסוכנות מונה איגור בארינוב . הסוכנות הפדרלית מבצעת את המשימות הבאות: א) פיתוח ויישום של מדיניות לאומית של המדינה, רגולציה חוקית ומתן שירותים ציבוריים בתחום המדיניות הלאומית של המדינה; ב) יישום אמצעים שמטרתם לחזק את אחדותם של האנשים הרב-אתניים של הפדרציה הרוסית (האומה הרוסית), להבטיח הרמוניה בין-עדתית, פיתוח אתנו-תרבותיות של עמי הפדרציה הרוסית, שמירה על זכויותיהם של מיעוטים לאומיים ועמים ילידי הפדרציה הרוסית; ג) אינטראקציה עם אוטונומיות לאומיות-תרבותיות, חברות קוזאקים ומוסדות אחרים של החברה האזרחית; ד) פיתוח ויישום תוכניות ממוקדות ממלכתיות ופדרליות בתחום היחסים הבין-אתניים; ה) בקרה על יישום המדיניות הלאומית של המדינה; ו) יישום פיקוח בתחום היחסים הבין-עדתיים והבין-דתיים; ז) מניעת כל אפליה על רקע שיוך גזעי, לאומי, דתי או לשוני; ח) מניעת ניסיונות להסית שנאה או איבה גזעית, לאומית ודתית. בנוסף, כמה תפקידים שבעבר היו של משרד התרבות של הפדרציה הרוסית ומשרד המשפטים של הפדרציה הרוסית הועברו לסוכנות החדשה שהוקמה. מדיה וקבצים בנושא הסוכנות הפדרלית לענייני לאום בוויקישיתוף אתר האינטרנט הרשמי של הסוכנות הפדרלית לענייני לאום הסוכנות הפדרלית לענייני לאום, ברשת החברתית פייסבוק הסוכנות הפדרלית לענייני לאום, ברשת החברתית אינסטגרם הסוכנות הפדרלית לענייני לאום, ברשת החברתית VK "Архивированная копия" (PDF). אורכב מ-המקור (PDF) ב-2015-04-02. נבדק ב-2015-04-07. "Распоряжение Правительства РФ от 02.04.2015 N 566-р "О руководителе Федерального агентства по делам национальностей"". אורכב מ-המקור ב-2018-01-17. נבדק ב-2018-01-17.
הסוכנות הפדרלית לענייני נוער

הסוכנות הפדרלית לענייני נוער (רוסית: Федера́льное аге́нтство по дела́м молодёжи) היא גוף פדרלי של הרשות המבצעת ברוסיה, האחראית על מתן שירותים ציבוריים וניהול רכוש מדינה בתחום יישום מדיניות הנוער במדינה (בשיתוף עם ארגוני המגזר השלישי ותנועות המייצגות את האינטרסים של צעירים) תוך מימוש צעדים שמטרתם הבטחת אורח חיים בריא של בני נוער, באופן מוסרי, טיפוח פטריוטיות וחינוך הנוער. הסוכנות הפדרלית לענייני נוער: מארגנת יישום אמצעים למדיניות הנוער הממלכתית; לבקשת עמותות נוער וילדים, מארגנת הכשרה והסבה מקצועית של אנשי העמותות הללו; מבצעת פעולות של תמיכה ממשלתית לעמותות נוער וילדים בהתבסס על תוצאות תחרות של פרויקטים של עמותות אלה מנהלת את המרשם הפדרלי של אגודות נוער וילדים הנהנים מתמיכה ממלכתית; מבצעת הזמנות לאספקת טובין, ביצוע עבודות, מתן שירותים, ביצוע עבודות מחקר, פיתוח ועבודה טכנולוגית לצורכי מדינה בתחום פעילות הנוער; מיישמת את צווי נשיא הפדרציה הרוסית והנחיות ממשלת הפדרציה הרוסית, בנוגע לרכוש פדרלי הנחוצים להבטיח את מילוי תפקידם של גופים ממשלתיים פדרליים בתחום פעילות הנוער; מנהלת תוכניות ממוקדות פדרליות, תוכניות ופרויקטים מדעיים, טכניים וחדשניים; מקיימת אינטראקציה עם רשויות המדינה במדינות זרות וארגונים בינלאומיים בתחום הנוער; מבצעת בקרה אזרחית, מבטיחה בחינה מתמדת של בקשות בעל פה ובכתב של אזרחים, אימוץ החלטות ושליחת תשובות לפונים בתוך פרק הזמן שנקבע על ידי החקיקה של הפדרציה הרוסית; מבטיחה, במסגרת יכולתה, את ההגנה על מידע המהווה סוד מדינה בתחום הנוער; מספקת גיוס והדרכה, כמו גם בקרה ותיאום של פעילויות ארגונים הנמצאים בתחום שיפוטה; מארגנת הסבה מקצועית, הכשרה מתקדמת והתמחות לעובדי הסוכנות; מבצעת בהתאם לחקיקה של הפדרציה הרוסית את עבודות הרכישה, האחסון, החשבונאות והשימוש במסמכי ארכיון המדינה; מנהלת את כספי התקציב הפדרליים שמגיעים אליה; מארגנת קונגרסים, כנסים, ימי עיון, תערוכות ואירועים נוספים בתחום הנוער; מבנה הארגון מוגדר בהתאם לצו של ממשלת הפדרציה הרוסית מיום 29 במאי 2008. עד 21 במאי 2012 הייתה הסוכנות הפדרלית לענייני נוער תחת תחום שיפוטו של משרד הספורט, התיירות ומדיניות הנוער של הפדרציה הרוסית. מיום 21 במאי 2012 עד 15 במאי 2018, הוא היה כפוף למשרד החינוך והמדע של הפדרציה הרוסית, ומ-15 במאי 2018, הוא כפוף ישירות לממשלת הפדרציה הרוסית. מדיה וקבצים בנושא הסוכנות הפדרלית לענייני נוער בוויקישיתוף אתר האינטרנט הרשמי של הסוכנות הפדרלית לענייני נוער המרכז הרוסי לקידום יזמות נוער, בתמיכת הסוכנות "אסטרטגיית פיתוח הנוער עד 2025." (רוסית) הסוכנות הפדרלית לענייני נוער, ברשת החברתית פייסבוק הסוכנות הפדרלית לענייני נוער, ברשת החברתית אקס (טוויטר) הסוכנות הפדרלית לענייני נוער, ביישום טלגרם הסוכנות הפדרלית לענייני נוער, ברשת החברתית אינסטגרם הסוכנות הפדרלית לענייני נוער, ברשת החברתית VK הסוכנות הפדרלית לענייני נוער, סרטונים בערוץ היוטיוב
אריק שריקי

אריק שריקי (נולד ב-28 באוגוסט 1971) הוא כדורגלן עבר ישראלי, ששיחק בעמדת הקשר האחורי. אריק שריקי התחיל בקבוצת הנוער של מכבי תל אביב. את קריירת הבוגרים שלו התחיל שריקי בעונת 1990–1991 בהשאלה לקבוצת מכבי עירוני אשדוד שהתחילה לשחק בליגה הארצית. המאמן אריה רדלר שיתף אותו במהלך בעונה בעיקר כשחקן מחליף. בעונת 1991–1992 החזיר אותו המאמן אברהם גרנט למכבי תל אביב, ושריקי היה שותף בעונה הראשונה לאליפות היסטורית, ובעונה השנייה לזכייה בגביע הטוטו. את עונת 1993–1994 התחיל שריקי במכבי תל אביב ושותף במשחקי גביע הטוטו. את המשך העונה שיחק במדי הפועל חיפה ששרדה בליגה הבכירה ברגע האחרון בזכות ניצחונות בשני משחקי מבחן מול שמשון תל אביב. בעונות 1994–1996 שיחק בבית"ר תל אביב בליגה הבכירה. בעונה הראשונה סיים במקום ה-11 ובעונה השנייה הקבוצה ירדה לליגה הארצית מהמקום ה-15. בעונת 1996–1997 חזר לעירוני אשדוד והיה שותף בכיר בחזרתה לליגה הבכירה. בעונה שלאחר מכן הצטרף לקבוצת סקציה נס ציונה בליגה הארצית. בהמשך שיחק שריקי בליגות הנמוכות, בין היתר בקבוצות אורתודוקסים יפו והפועל קריית שלום. אליפות (1): 1991–1992 גביע הטוטו (1): 1992–1993 בשנת 2006 נקשר שמו של שריקי בפלילים, כשנעצר בתל אביב בחשד לתקיפת שכן של חבר. אב לשלוש בנות. אריק שריקי, באתר Transfermarkt אריק שריקי, באתר "מכביפדיה" הפועל תל אביב: הכל יחסי, בעיתון מעריב 11 במרץ 1990 הליגה הארצית עונת 90–91 אלה שמות, בעיתון מעריב 3 באוקטובר 1990 אריק שריקי נעצר בחשד לתקיפה, באתר nrg
הרי צ'לנג'ר

הרי צ'לנג'ר (באנגלית: Challenger Mountains) הם רכס הרים בהרי הקורדילירה הארקטית באי אלסמר בטריטוריית נונאווט, שבקנדה. הרכס הוא הרכס הצפוני בקורדילירה הארקטית (והרכס הצפוני ביותר בעולם). רכס צ'לנג'ר נמצא בסמוך ממזרח לרכס ארצות הברית; וכן רכס צ'לנג'ר ממוקם צפונית - מערבית מרכס האימפריה הבריטית. שטחו של הרכס 14,892 קילומטרים רבועים. אורכו של הרכס 124 קילומטרים (מצפון לדרום); ורוחבו של הרכס 236 קילומטרים (ממזרח למערב). שיא גובהו של הרכס 2,225 מטרים מעל פני הים (בהר קומונוולת'- שהוא ההר השלישי בגובהו בקורדילירה הארקטית). הרכס ממוקם בשטח הפארק הלאומי קוטינירפאק, שהוא הפארק השני הצפוני ביותר בעולם (אחרי הפארק הלאומי צפון-מזרח גרילנד שבגרינלנד שהוא הצפוני ביותר בעולם). • United States. Hydrographic Office, Sailing Directions for Northern Canada: The Coast of Labrador Northward of St. Lewis Sound, the Northern Coast of the Canadian Mainland, and the Canadian Archipelago, Second Edition, 1951 P 513 הרי צ'לנג'ר באתר peakbagger תרשים הנוף הנשקף מהרי צ'לנג'ר באתר peakvisor מזג אוויר נוכחי מעודן בהרי צ'לנג'ר תחזית מזג אוויר עדכנית ארוכת טווח בהרי צ'לנג'ר נתוני מזג אוויר היסטוריים עבור הרי צ'לנג'ר מידע גאוגרפי הרי הקורדילירה הארקטית לפי גובהם
Cry Pretty

Cry Pretty (בעברית: לבכות יפה) הוא אלבום האולפן השישי של הזמרת-יוצרת האמריקאית קארי אנדרווד. האלבום יצא לאור ב-14 בספטמבר 2018, על ידי חברת התקליטים קפיטול נאשוויל רקורדס, חברת הבת של יוניברסל מיוזיק גרופ איתם חתמה על חוזה בתחילת 2017. האלבום הגיע למקום הראשון במצעד הבילבורד 200. בפעם הראשונה מאז תחילת הקריירה שלה אנדרווד הייתה שותפה לכל הפקת שירי האלבום ביחד עם המפיק דייוויד גרסיה. בנוסף באלבום ישנו שיר נוסף שהופק על ידי ג'ים ג'ונסין. שיר הנושא מתוך האלבום "Cry Pretty", יצא לאור כסינגל הראשון מתוכו ב-11 באפריל 2018. איגוד תעשיית ההקלטות הקנדי העניק לאלבום את תואר הפלטינה על מכירות של למעלה מ-80,000 עותקים במדינה. האלבום זכה לביקורות חיוביות ואף גם להצלחה מסחרית כאשר הגיע למקום הראשון בארצות הברית ובכך אנדרווד הפכה לאמנית הראשונה בהיסטוריה שהצליחה להכניס 4 אלבומי קאנטרי למקום הראשון בארצות הברית. בנוסף הוא גם היה לאלבום הקאנטרי שמכר הכי הרבה עותקים בשבוע הראשון ליציאתו מזה 3 שנים והאלבום הנשי שמכר הכי הרבה עותקים בשבוע הבכורה שלו ב-2018. בנוסף האלבום גם זכה להצלחה בקנדה כאשר הגיע למקום הראשון במדינה וגם באוסטרליה שם הגיע למקום ה-3. נכון להיום האלבום מכר מיליון עותקים בארצות הברית ובכך נהיה זכאי למעמד פלטינה. מתוך האלבום יצאו 4 סינגלים אשר 3 מתוכם הגיעו לעשרים העליונים במצעד אלבומי הקאנטרי. על מנת לקדם את האלבום יצאה אנדרווד לסיבוב ההופעות" "Cry Pretty Tour 360", אשר התחיל ב-1 במאי 2019 והסתיים ב-31 באוקטובר באותה השנה. מידע על האלבום Cry Pretty באתר MusicBrainz האלבום Cry Pretty באתר Discogs האלבום Cry Pretty באתר יוטיוב דייוויד גרסיה, קארי אנדרווד, ג'ים ג'ונסין Carrie Underwood - Cry Pretty, Discogs (באנגלית) Carrie Underwood Makes Country History on the Billboard 200 Chart As 'Cry Pretty' Debuts at No. 1, Billboard, ‏2018-09-23 Carrie Underwood - Cry Pretty, Discogs (באנגלית) Gold/Platinum, Music Canada (באנגלית) Gold & Platinum, RIAA (באנגלית) Roughstock - http://www.roughstock.com, Top 10 Country Albums Pure Sales Chart: March 9, 2020, RoughStock, ‏2020-03-10
אנה קורניקובה

אנה סרגייבנה קורניקובה (ברוסית: А́нна Серге́евна Ку́рникова, ‏האזנה‏Ⓘ‏; נולדה ב-7 ביוני 1981) היא טניסאית עבר רוסייה. קורניקובה נולדה במוסקבה, בירת ברית המועצות ובהמשך בירת רוסיה. כרגע היא מתגוררת בברדנטון, פלורידה, בארצות הברית. ב-1999 זכתה בתואר הגרנד סלאם הראשון שלה באליפות אוסטרליה הפתוחה, בזוגות הנשים יחד עם שותפתה מרטינה הינגיס. קורניקובה והינגיס נהגו לשחק באופן תדיר כזוג בתחרויות זוגות. אף על פי שהייתה מדורגת במשך זמן ממושך בין 20 הטובות ביותר בסבב ה-WTA, היא מעולם לא זכתה בטורניר יחידים מקצועני (אם כי היא הגיעה לחצאי גמר רבים). הסיבה טמונה כנראה בהגשתה החלשה, שאינה מתאימה לשחקנית טניס מהרמה הגבוהה ביותר. מספר מערכות יחסים שניהלה (כגון עם הזמר אנריקה איגלסיאס) סוקרו באופן נרחב בצהובונים, ותמונות חושפניות שלה הופיעו במגזיני נוער. היא נבחרה לאחד מ-50 האנשים היפים ביותר בשנת 1998 על ידי מגזין People, והיא גם שיחקה תפקיד קטן (כמנהלת מלון) בסרט "אני, עצמי ואיירין" משנת 2000, בכיכובו של ג'ים קארי. קורניקובה אינה מתחרה מאז אפריל 2003. היא בת זוגו של הזמר אנריקה איגלסיאס ולשניהם נולדו תאומים בדצמבר 2017 ובת נוספת ב-30 בינואר 2020. מדיה וקבצים בנושא אנה קורניקובה בוויקישיתוף אתר האינטרנט הרשמי של אנה קורניקובה (באנגלית) אנה קורניקובה, ברשת החברתית פייסבוק אנה קורניקובה, ברשת החברתית אינסטגרם אנה קורניקובה, באתר הוועד האולימפי הבין-לאומי אנה קורניקובה, באתר olympedia.org אנה קורניקובה, באתר ה-WTA אנה קורניקובה, באתר ה-ITF אנה קורניקובה, באתר גביע הפדרציה אנה קורניקובה, במסד הנתונים הקולנועיים IMDb (באנגלית) הגיית שם משפחתה ברוסית: קורניקובה - ההטעמה בהברה הראשונה. ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
The Blown Away Tour: Live

The Blown Away Tour: Live הוא אלבום הווידאו הראשון של הזמרת-יוצרת האמריקאית קארי אנדרווד. אלבום הווידאו יצא לאור ב-13 באוגוסט 2013, על ידי חברת התקליטים אריסטה נאשוויל, תוך שנתמך על גבי אלבום האולפן הרביעי שלה, Blown Away. אלבום הווידאו הגיע למקום הראשון במצעד אלבומי הווידאו, תוך שקיבל מעמד זהב בארצות הברית. בנוסף, הוא גם הגיע למקום הראשון במצעד זהה בקנדה, למקום השלישי במצעד זהה בבריטניה, ולמקום החמישי במצעד זהה באוסטרליה. אלבום הווידאו מתעד את הופתעה של אנדרווד בקליפורניה ב-26 במאי 2012, במסגרת סיבוב ההופעות שלה "Blown Away Tour" אשר היה נועד לקדם את אלבומה Blown Away. כמו כן, אלבום הווידאו תוכנן לצאת לראשונה במאי באותה השנה והוא תוכנן להראות מופע אחר שלה בקליפורניה, אשר צולם במרץ באותה השנה אך מסיבות לא ידועות יציאתו נדחתה לאוגוסט באותה השנה והמופע שנכלל באלבום היה מופע אחר בקליפורניה. בנוסף לכך, אלבום הווידאו כולל 20 הופעות באורך של 100 דקות ובנוסף, גם כולל קטעי מאחורי הקלעים של קליפים, ראיונות, מאחורי הקלעים של סיבוב ההופעות עצמו וכולי. המצעדים שלהלן הם מצעדי אלבומי וידאו בלבד. "The Blown Away Tour: Live", במסד הנתונים הקולנועיים IMDb (באנגלית) "The Blown Away Tour: Live", במסד הנתונים הקולנועיים KinoPoisk (ברוסית) Carrie Underwood - The Blown Away Tour: Live, Discogs (באנגלית) Release group “Blown Away” by Carrie Underwood - MusicBrainz, musicbrainz.org Blown Away - Carrie Underwood | Songs, Reviews, Credits, AllMusic (באנגלית) "ARIA Australian Top 40 Music DVDs Chart - 26/08/2013". ARIA Charts. Week Ending Aug. 18, 2013. Albums: Luke Bryan’s Big “Party”, yahoo.com (באנגלית) Official Charts Company, www.officialcharts.com Gold & Platinum, RIAA (באנגלית)
מגפת הקורונה בליכטנשטיין

התפשטות מגפת הקורונה בליכטנשטיין החלה בתחילת מרץ 2020. ב-11 בפברואר הקימה ממשלת ליכטנשטיין צוות אשר נקרא "נגיף הקורונה החדש COVID-19", שבראשו עמד חבר מועצת הממשלה מאורו פדרציני (אנ') שתפקידו לפקח על ההתפתחויות הקשורות לנגיף הקורונה ולתאם את האמצעים הנחוצים עבור ליכטנשטיין. ב-26 בפברואר הודיעה ממשלת ליכטנשטיין כי המדינה נמצאת בכוננות גבוהה למקרים אפשריים של נגיף הקורונה, אם כי עד כה לא התקבלו דיווחים מאושרים. ב-3 במרץ הודיעה ליכטנשטיין על מקרה ראשון של הדבקה בנגיף הקורונה בשטחה. מדובר בצעיר שהיה בקשר עם חולה מאומת בשווייץ. הוא פיתח תסמינים והפנה את עצמו לבית החולים הממלכתי שם אושר כי הוא חולה בנגיף הקורונה. כעת הוא מבודד בבית החולים הממלכתי. ב-16 במרץ הטילה ממשלת ליכטנשטיין הגבלות משמעותיות על חיי החברה בליכטנשטיין, כמו הגבלת אירועים ואיסורים על פעילויות בידור ופנאי להאטת התפשטות נגיף הקורונה במדינה. ב-17 במרץ הוחלט על איסור כללי על אירועים וסגירות נוספות וב-20 במרץ דווח על צמצום נוסף של המגעים החברתיים. ב-6 באפריל הודיעה ליכטנשטיין על מקרה מוות ראשון בשטחה כתוצאה מהידבקות בנגיף הקורונה. הקורבן, הוא אדם קשיש שהתגורר בבית אבות בשאן והיה מבודד במקום. מדיה וקבצים בנושא מגפת הקורונה בליכטנשטיין בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל Regierung setzt Stab „neues Coronavirus 2019‐nCoV“ ein «Corona-Fälle in Liechtenstein sind möglich», Vaterland online Junger Mann positiv auf Coronavirus getestet, Vaterland online MEDIENMITTEILUNG MEDIENMITTEILUNG Erster Corona-Todesfall in Liechtenstein, www.toponline.ch (בגרמנית)
הר אסגארד

הר אסגארד (באנגלית: Mount Asgard) הוא הר בעל שתי פסגות תאומות להן פסגה שטוחה, בשטח הפארק הלאומי אויואיטוק, שבחצי האי קמברלנד באי באפין, בטריטוריית נונאוט, שבקנדה. הפסגה הצפונית היא הגבוהה מבין השתים; את שתי הפסגות התאומות מחבר אוכף. גובהה של הפסגה הצפונית 2,015 מטרים מעל פני הים. בשל מראהו הייחודי, הר אסגרד הוא המפורסם ביותר מבין הרי באפין. שמו האינואיטי של ההר הוא סיבאניטירוטינגואק (Sivanitirutinguak). ההר נקרא על שם אסגארד, ביתם של ההאלים במיתולוגיה הנורדית (וזאת בדומה להרים נוספים באזור הקרויים אף הם על שם דמויות מהמיתולוגיה הנורדית). ב-13 ביולי 1953 מטפסי הרים העפילו לראשונה לפסגה הגבוהה יותר של הר אסגרד (הצפונית משתי הפסגות) - היו אלה פ. ביירד (P. Baird) הקנדי, שהוביל משלחת בה היו חברים: ג'יי. ובר (J. Weber), ג'יי. מארמט (J. Marmet), ו-ה. רות'ליסברגר (H. Röthlisberger) - מדענים שווייצרים שהיו חברים במשלחת חקר האי באפין של המכון הארקטי (Arctic Institute Baffin Island Expedition). המטפסים טיפסו על ציה המזרחי של הפסגת הצפונית, עד שהגיעו לאוכף בין שתי הפסגות, וממנו טיפסו לראש הפסגה הצפונית. בשנת 1971 מטפסי הרים העפילו לראשונה לפסגה דרומית - היו אלה ג'י. לי (G. Lee), ר. ווד (R. Wood), פ. קלאנקי (P. Clanky), ג'יי. פאבור (J. Pavur), י. קאמיסאווה (Y. Kamisawa) ו-פ. קוך (P. Koch) בשנת 1976 ביצע הפעלולן ריק סילבסטר קפיצת בסיס, מעל ההר עם מצנח שעליו דגל בריטניה לצורך צילום סצנת הפתיחה של סרט ג'יימס בונד"המרגלת שאהבה אותי" - סצנה זו נחשבת הסצנה המותחת ביותר מבין כל סצנות הפתיחה של סרטי ג'יימס בונד (אף שעל פי עלילת הסרט, הקפיצה אמורה הייתה להתרחש באלפים האוסטריים. צוות פעלולים וצוות הקולנוע הגיעו לפסגה במסוק; עלות צילום הסצנה הייתה 500,000 דולר אמריקאי; הפעלולן קיבל 30,000 דולר אמריקאי: סצנת הקפיצה מן ההר, בפתיחת הסרט "המרגלת שאהבה אותי", סרטון באתר יוטיוב הר אסגארד באתר "אנציקלופדיית ההרים הקנדית" הר אסגארד באתר peakware תרשים הנוף הנשקף מהר אסגארד באתר peakvisor מידע למטפסי הרים באתר summitpost מידע למטפסי הרים באתר peakbagger תחזית מזג אוויר עדכנית ארוכת טווח (לפי גבהים) עבור הר אסגארד טיפוס על הר אסגארד, סרטון באתר יוטיוב טיפוס על הפסגה הצפונית של הר אסגארד, סרטון באתר יוטיוב סצנת הקפיצה מן ההר, בפתיחת הסרט "המרגלת שאהבה אותי", סרטון באתר יוטיוב מידע גאוגרפי והיסטורי באתר "אנציקלופדיית ההרים הקנדית" מידע גאוגרפי והיסטורי באתר לפי מקור אחר גובהה של הפסגה 2,011 מטרים מעל פני הים מידע היסטורי על ההר היסטוריית הטיפוס על ההר משלחות הטיפוס על הרי האי באפין תיאור הסצנה באתר הרשמי של סדרת הסרטים מידע על צילום הסצנה
הדיוויזיה ה-51 (בריטניה)

הדיוויזיה ה-51 של הצבא הבריטי (היילנד) היא דיוויזיה בריטית אשר לחמה במלחמות העולם. הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים. בקיץ 1914 גויסה הדיוויזיה והחלה באימונים, ובמאי 1915 נשלחה הדיוויזיה לצרפת. מאחר ש-6 מגדודי הדיוויזיה שימשו להקמת יחידות חדשות, הושלמה הדיוויזיה בחטיבה ממערב לנקשייר ו-2 גדודים משפלת סקוטלנד. עם הגיעה לצרפת נשלחה הדיוויזיה לפלנדריה, שם לחמה בקרב איפר השני. בינואר 1916 הושלמה הדיוויזיה בגדודים הנוספים מרמת סקוטלנד, ועד מהרה הראתה את כוחה במהלך הקרב על הסום. לאחר מכן לחמה הדיוויזיה בקרבות השונים בחזית המערבית, ובכלל זה קרב אראס, קרב קמברה, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובשנת 1919 פורקה הדיוויזיה. בשנת 1921 הוקמה הדיוויזיה מחדש, כחלק מהצבא הטריטוריאלי. בשנת 1937 מונה ויקטור פורצ'ן למפקד הדיוויזיה, ובשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-9 (היילנד). בינואר 1940 נשלחה הדיוויזיה לצרפת והוצבה תחת פיקוד הקורפוס ה-1, ובאפריל הועברה תחת פיקוד הארמייה הצרפתית השלישית. הדיוויזיה ה-51 נותרה בצרפת לאחר הפינוי מדנקירק, לאחר שהוקצתה לקורפוס ה-9 הצרפתי במסגרת הארמייה הצרפתית העשירית, ולחמה יחד עם הצרפתים במהלך מבצע אדום. לאחר שהפינוי הימי התברר כבלתי אפשרי ונגמר מלאי התחמושת, נאלץ פורצ'ן להיכנע יחד עם חלקה הגדול של הדיוויזיה בסן ואלרי אן-קו. חטיבה אחת נסוגה קודם לכן ללה האבר וכך נמנעה מלכידה. באוגוסט 1940 הפכה הדיוויזיה ה-9 (היילנד) לדיוויזיה ה-51 החדשה, בפיקודו של אלן קנינגהם, ולאחר מכן בפיקודו של ניל ריצ'י, והיא התאמנה על מנת למנוע פלישה גרמנית לבריטניה. ביוני 1941 נשלח ריצ'י למזרח התיכון ודאגלס וימברלי, ששירת עם הדיוויזיה המקורית ה-51 (היילנד) במלחמת העולם הראשונה ולאחרונה פיקד על החטיבה ה-152, קיבל את הפיקוד. עם הגעתו של וימברלי לתפקיד, החלו אימונים מאומצים לפעולות עתידיות מעבר לים. עד יוני 1942 הוטל על הדיוויזיה להתכונן לשירות מעבר לים. באוגוסט 1942 הגיעה הדיוויזיה למצרים, ובאוקטובר לחמה הדיוויזיה בקרב אל עלמיין השני. לאחר מכן לחמה הדיוויזיה בקרבות המערכה בתוניסיה ובפלישת בעלות הברית לסיציליה, ולאחר מכן חזרה לבריטניה על מנת להתכונן לקראת הפלישה לנורמנדי. ב-7 ביוני 1944 נחתה הדיוויזיה בפיקודו של צ'ארלס בולן-סמית בנורמנדי, שם לחמה הדיוויזיה במהלך המערכה בנורמנדי כחלק מהקורפוס ה-1 בפיקודו של ג'ון קרוקר. ביצועי הדיוויזיה היו מאכזבים, ובשל כך מונה טום רני למפקד הדיוויזיה. לאחר מכן השתתפה הדיוויזיה בשחרור נמלי התעלה, ובאוקטובר 1944 עברה להילחם תחת פיקודו הקורפוס ה-30 בפיקודו של בריאן הורוקס, עמו לחמה במהלך הקרב על הבליטה. לאחר מכן לחמה הדיוויזיה בקרבות הקשים בגרמניה, ובכלל זה בצליחת הריין. במהלך הקרבות נהרג טום רני, וגורדון הולמס אלכסנדר מקמילן מונה במקומו למפקד הדיוויזיה, ופיקד עליה עד סיום הקרבות. בשנת 1946 פורקה הדיוויזיה, ובשנת 1947 הוקמה הדיוויזיה הסקוטית ה-51/52, אולם היא פוצלה בשנת 1950 לחטיבה ה-51 (היילנד) ולחטיבה ה-52 (לואולנד), אשר הפכו בשנת 1961 לפיקודים מחוזיים, וכיום הם מהווים את גדודי המילואים של הרגימנט המלכותי של סקוטלנד. מדיה וקבצים בנושא הדיוויזיה ה-51 בוויקישיתוף הדיוויזיה ה-51 The Heroes of St Valery
מטבחון

מטבחון הוא אזור בישול קטן, שבדרך כלל יש בו מקרר ומיקרוגל, אך עשויים להיות בו מכשירים אחרים. בחדרי מוטל ומלון, דירות קטנות, מעונות או בנייני משרדים, המטבחון מורכב ממקרר קטן, מיקרוגל ולפעמים מכיור. קוד הבנייה של העיר ניו יורק מגדיר מטבחון כמטבח בגודל של פחות מ-7.4 מ"ר של שטח הרצפה. מטבחונים נפוצה בחדרי אירוח במלונות ומוטלים ולעיתים קרובות מכילים מכונת קפה, מקרר קטן, המכונה בדרך כלל מיני-בר (אנ'). בחלק ממטבחוני המלון יש מקררים עם חיישן פנימי, המשמש את הנהלת המלון בניטור השימוש של האורחים בתכולת המקרר, ובכך תשלום עבור המזון הנצרך, הכולל בדרך כלל סודה, בירה ומשקאות חריפים. באנגלית בריטית, המונח מטבחון מתייחס גם למטבח משני קטן בבית. לעיתים קרובות הוא נמצא באותה הקומה של חדרי השינה של הילדים, ומשמש את האומנת או האו-פר להכנת ארוחות לילדים; מטבחונים אלו ניתן למצוא גם במספר בתי מלון בלונדון. בישראל המונח "המטבחון" או "המטבח" משמש בנוסף לתיאור פורום מצומצם של בכירים בממשלה או בדרגות ניהוליות. השימוש במושג מגיע לרוב בהקשרים שליליים, המתארים תופעה בה מיעוט בעל כוח בגוף ניהולי משתמש בסמכויותיו לעקיפת שאר הגורמים המכריעים. המילה מטבחון (kitchenette) שימשה גם לתיאור סוג של דירה קטנה שרווחה בקהילות אפרו-אמריקאיות בשיקגו ובניו יורק במהלך אמצע המאה ה-20. בעלי דירות חילקו פעמים רבות בתים צמודי קרקע או דירות גדולות ליחידות קטנות יותר כדי לאכלס יותר משפחות. תנאי המגורים במטבחונים הללו היו לרוב דלים; הסופר ריצ'רד רייט תיאר אותם כ-"הכלא שלנו, גזר דין המוות שלנו ללא משפט מקדים". בברזיל, מטבחון (בפורטוגזית ברזליאית: quitinete) היא דירה קטנה מאוד. היא מורכבת מחדר אחד, חדר רחצה ומטבח, שלעיתים קרובות נמצא בחלל החדר. בדומה לדירת סטודיו בתרבות האמריקאית או בדסיט (אנ') בהממלכה המאוחדת ואירלנד. מדיה וקבצים בנושא מטבחון בוויקישיתוף הגדרת המטבחון, באתר האקדמיה ללשון העברית Department of Buildings. "Interior Environment" (PDF). New York City. אורכב מ-המקור (PDF) ב-2011-05-24. נבדק ב-2007-10-25. הדירקטור שעזב את כלל מאשים את היו"ר בהקמת מטבחון לעסקת MAX | כלכליסט, באתר calcalist, ‏2022-10-06 ערוץ 7, בלי בן גביר וסמוטריץ': נתניהו יקים 'מטבחון עוקף קבינט', באתר ערוץ 7, ‏2022-12-03 Jerry Washington Ward and Robert Butler. "Kitchenettes". The Richard Wright Encyclopedia. ABC-CLIO, 2008. 220.
Dancing Lasha Tumbai

"Dancing Lasha Tumbai" ("לרקוד לָאשָׁה טוּמְבָּאי", באוקראינית: "Данцінґ Лаша Тумбай", מכונה לעיתים גם "זיבן זיבן"), הוא שיר שהוקלט על ידי הזמרת האוקראינית ורקה סרדוצ'קה (אנדריי דנילקו). את השיר כתב דנילקו עצמו. השיר ידוע בעיקר בתור השיר שייצג את אוקראינה באירוויזיון 2007, שנערך בהלסינקי. כותרת השיר המקורית הייתה "Danzing", אך היא שונתה בגלל מחלוקת סביב המילים. השיר כולל מילים בארבע שפות: גרמנית, אנגלית, רוסית ואוקראינית. במהלך גיוס כספים באוקראינה, בעקבות הפלישה הרוסית לאוקראינה ב-2022, סרדוצ'קה ביצעה את השיר עם המילים "I want to see Russia goodbye" ושינתה את שם השיר ל-"Dancing Russia Goodbye". בתחרות האירוויזיון, "Dancing Lasha Tumbai" סיים במקום השני אחרי Molitva של סרביה, אותו שרה הזמרת מריה שריפוביץ'. באירוויזיון, ליוו את סרדוקצ'ה חמישה זמרי ליווי ורקדנים, לבושים בכסף וזהב. סרדוצ'קה לבשה את המספר '69' על גבה, בהתייחס לתנוחה המינית. שני הרקדנים המלווים העיקריים משני צדי זה לבשו את המספר '18', בהתייחס למספר של השיר בתחרות. הבחירה בסרדוצ'קה לייצג את אוקראינה באירוויזיון גרמה למחלוקת. אחת מתחנות הרדיו הארציות של אוקראינה ארגנה מחאה בפברואר 2007 במטרה להביע את מורת רוחה על הבחירה. כמה מאזרחי אוקראינה ואפילו כמה מחברי הפרלמנט האוקראיני הביעו גם את מורת רוחם על הבחירה, באומרם כי הדמות סרדוצ'קה היא "וולגרית ומגוחכת". בשיר ישנן ארבע שפות: גרמנית, אנגלית, אוקראינית ורוסית. לפי דנילקו, השם "Lasha Tumbai" הוא מונח שלקוח מהשפה המונגולית המתאר סוג של קינוח. אלא שבירורים שונים שנערכו בתוכנית אירוח בערוץ הראשון של רוסיה מול דיפלומטים מונגולים באירופה העלו שאין אמת בדבריו של דנילקו. בשגרירות מונגוליה במוסקבה נמסר כי מבחינתם מדובר בג'יבריש מוחלט. השם "Lasha Tumbai", נשמע פונטית כמו "Russia goodbye" ("להתראות רוסיה"), ועלו טענות על קשר בין המילים למהפכה הכתומה שהתרחשה שלוש שנים קודם. למרות הטענות, סרדוצ'קה קיבלה את התמיכה המלאה של חברת השידור הציבורי של אוקראינה. מידע על היצירה "Dancing Lasha Tumbai" באתר מיוזיק בריינז מידע על הסינגל "Dancing Lasha Tumbai" באתר מיוזיק בריינז מידע על היצירה "Dancing Lasha Tumbai" באתר Discogs מילות השיר "Dancing Lasha Tumbai" באתר Genius סרטון השיר "Dancing Lasha Tumbai" באתר יוטיוב מידע על הרצועה "Dancing Lasha Tumbai" באתר ספוטיפיי מילות השיר באתר Genius Eurovision news:Ukrainian song title change, webarchive (באנגלית), אורכב ב-30.7.2007 "Вперше "Раша гудбай!": Вєрка Сердючка перефразувала свій хіт з "Євробачення" та заспівала в Амстердамі". ТСН.ua (באוקראינית). 2022-06-21. נבדק ב-2022-07-17. "Embrace Ukraine: світові лідери й зірки підтримали Україну". armyinform.com.ua (באוקראינית). נבדק ב-2022-07-17. Eurovision act angers Ukrainians, BBC (באנגלית) "Eurovision: Verka Serduchka will disgrace Ukraine" (באוקראינית) "Russian Channel One Takes Offence at Verka Serduchka" (באוקראינית) Ukrainian drag queen a front-runner at Eurovision, webcitation (באנגלית)